钦定古今图书集成/明伦汇编/氏族典/第241卷 > 张宣
## 钦定古今图书集成/明伦汇编/氏族典/第241卷 > 张宣

按《十国春秋》，“吴张宣字致用，少从太祖为军校，隶大
将柴斐。斐爱人戢下诸将化焉，惟宣颇肆暴戾，部下
苦之。刘信围虔州，虔人乞师于楚，信遣宣及高审思
分兵御之，大败楚师。累迁诸军都虞候，徙左街使，皆
以严酷为理。最后领武昌军节度使，置地室以鞠罪
人，罪无问大小，入之则无全活。久之，境内大治，道不”
拾遗。南唐昇元中卒。